Document ID: 32007D0631

KOMISJONI OTSUS,
27. september 2007,
millega muudetakse otsust 2006/805/EÜ, et pikendada kõnealuse otsuse kohaldamisaega
(teatavaks tehtud numbri K(2007) 4460 all)
(EMPs kohaldatav tekst)
(2007/631/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (2) eriti selle artikli 9 lõiget 4,
ning arvestades järgmist:
(1)
Komisjoni 24. novembri 2006. aasta otsus 2006/805/EÜ loomatervishoiualaste tõrjemeetmete kohta seoses sigade klassikalise katkuga teatavates liikmesriikides (3) võeti vastu teatavates liikmesriikides esinenud sigade klassikalise katku puhangute tõttu. Kõnealuse otsusega kehtestatakse teatavad sigade klassikalise katku tõrjemeetmed nendes liikmesriikides.
(2)
Otsust 2006/805/EÜ kohaldatakse üheksa kuu jooksul alates Bulgaaria ja Rumeenia ühinemislepingu jõustumise kuupäevast. Pidades silmas sigade katku üldist esinemist Bulgaaria, Saksamaa, Prantsusmaa, Ungari ja Slovakkia piirkondades, on asjakohane otsuse 2006/805/EÜ kehtivust pikendada 31. juulini 2008.
(3)
Seepärast tuleks otsust 2006/805/EÜ vastavalt muuta.
(4)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/805/EÜ artikkel 14 asendatakse järgmisega:
„Artikkel 14
Kohaldamine
Käesolevat otsust kohaldatakse 31. juulini 2008.”
Artikkel 2
Käesolev otsus on adresseeritud liikmesriikidele.
Brüssel, 27. september 2007

Labels: 0
3
18
6